เจอแล้ว!มือทุบ ออร์เดอร์ผ่านบล.เครดิตสวิส
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — เจอแล้วออร์เดอร์ทุบหุ้นผ่าน “เครดิตสวิส” ดันมาร์เก็ตแชร์พุ่งนำ 16% ตลาดไม่พบผิดปกติ 
แหล่งข่าวจากโบรกเกอร์ เปิดเผยว่า ลูกค้าบริษัทหลักทรัพย์ เครดิตสวิส ได้ส่งคำสั่งขายหุ้นใหญ่ช่วงปลายตลาดเมื่อวันที่ 30 ธ.ค.ที่ผ่านมา ฉุดดัชนีที่ยืนบวกติดลบทันที 3 จุด ซึ่งลูกค้าเครดิตสวิสยังซื้อขายในลักษณะนี้ที่ตลาดหุ้นอื่นในต่างประเทศด้วย ส่งผลให้ส่วนแบ่งตลาดพุ่งติดอันดับ 1 มูลค่า 12,096.52 ล้านบาท คิดเป็น 16% 
นายศักรินทร์ ร่วมรังษี ผู้ช่วยกรรมการผู้จัดการ สายงานตรวจสอบ ตลาดหลักทรัพย์แห่งประเทศไทย กล่าวว่า เห็นความผิดปกติของคำสั่งซื้อขายท้ายตลาด และได้ตรวจสอบคำสั่งว่ามาจากไหน ขณะนี้อยู่ในกระบวนการสอบถามไปที่ตัวบริษัท 
ผู้ช่วยกรรมการผู้จัดการ กล่าวว่า ความผิดปกติไม่ได้เกิดกับสินค้าในตลาดอนุพันธ์และจากการประเมินเบื้องต้น คาดเป็นการปรับพอร์ตของนักลงทุนต่างชาติ ที่ขายหุ้นตัวอื่น แล้วเข้าซื้อหุ้นบริษัท อินโดรามาเวนเจอร์ (IVL) และบริษัท การบินไทย (THAI) ซึ่งทั้งสองตัวเริ่มเข้าคำนวณในดัชนี MSCI มีผลวันที่ 30 พ.ย.ที่ผ่านมา เพราะเท่าที่ดูหุ้น 2 ตัวนี้ราคาปิดกระโดด
“ตลาดหลักทรัพย์ตกใจเหมือนกันคิดว่ามีใครมาทุบหุ้น แต่เท่าที่ดูเป็นช่วงจับคู่หุ้น IVL และ THAI ที่มีผลเข้า MSCI วันแรก 30 พ.ย. มีการตั้งซื้อก่อน แล้วขายหุ้นตัวอื่นออกมาท้ายตลาด เพื่อให้ได้ราคาปิดวันนั้นเป็นราคาตลาด” นายศักรินทร์ กล่าว